CELEX: 32012R0355
Language: sl
Date: 2012-04-24 00:00:00
Title: Izvedbena uredba Komisije (EU) št. 355/2012 z dne 24. aprila 2012 o spremembi Uredbe (ES) št. 690/2008 o priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin

25.4.2012   
            
            
               SL
            
            
               Uradni list Evropske unije
            
            
               L 113/2
            
         IZVEDBENA UREDBA KOMISIJE (EU) št. 355/2012
   z dne 24. aprila 2012
   o spremembi Uredbe (ES) št. 690/2008 o priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 2(1)(h) Direktive,
   ob upoštevanju naslednjega:
   
               (1)
            
            
               Z Uredbo Komisije (ES) št. 690/2008 (2) so bili nekatere države članice ali nekatera območja v državah članicah priznani kot varovana območja glede nekaterih škodljivih organizmov. V nekaterih primerih je bilo priznanje časovno omejeno, da so zadevne države članice lahko predložile vse potrebne informacije, iz katerih je razvidno, da se zadevni škodljivi organizmi niso pojavili v zadevni državi članici ali na zadevnem območju, ali dokončale ukrepe za izkoreninjenje zadevnega organizma.
            
         
               (2)
            
            
               Celotno ozemlje Španije, z izjemo avtonomne pokrajine Castilla y León, je bilo priznano kot varovano območje glede škodljivega organizma Erwinia amylovora (Burr.) Winsl. et al. Španija je predložila podatke, iz katerih je razvidno, da avtonomna pokrajina Extremadura ne sme biti več priznana kot varovano območje glede tega organizma. Zato bi bilo treba avtonomno pokrajino Extremaduro črtati s seznama varovanih območij v zvezi z navedenim škodljivim organizmom.
            
         
               (3)
            
            
               Irska in Litva ter nekatere regije in deli regij v Italiji, na Slovaškem in v Sloveniji so bili priznani kot varovana območja glede škodljivega organizma Erwinia amylovora (Burr.) Winsl. et al. do 31. marca 2012.
            
         
               (4)
            
            
               Iz informacij, prejetih od Irske, Litve, Italije in Slovenije o ugotovitvah raziskav, izvedenih leta 2010 in 2011, je razvidno, da bi bilo treba navedena območja priznati kot varovana območja še dve leti, da bodo imele navedene države članice na voljo dovolj časa za predložitev informacij o tem, da organizem Erwinia amylovora (Burr.) Winsl. et al. ni prisoten, ali po potrebi za dokončanje ukrepov za izkoreninjenje navedenega organizma.
            
         
               (5)
            
            
               Iz informacij, prejetih od Slovaške o ugotovitvah raziskav, izvedenih leta 2010 in 2011, je razvidno, da je organizem Erwinia amylovora (Burr.) Winsl. et al. sedaj naseljen v občini Dvory nad Žitavou (okrožje Nové Zámky), ki je del varovanega območja. Navedena občina se torej ne sme več priznavati kot varovano območje glede navedenega škodljivega organizma. Glede na ugotovitve navedenih raziskav je primerno ostale dele Slovaške, ki so bili predhodno priznani kot varovano območje glede navedenega škodljivega organizma, priznati kot takšno območje še za dve leti, da se Slovaški zagotovi potreben čas za predložitev informacij, ki dokazujejo, da organizem Erwinia amylovora (Burr.) Winsl. et al. ni prisoten, ali po potrebi za dokončanje ukrepov za izkoreninjenje navedenega organizma.
            
         
               (6)
            
            
               Celotno ozemlje Portugalske, z izjemo Madeire, je bilo priznano kot varovano območje glede virusa Citrus tristeza (evropski sevi). Portugalska je predložila podatke, iz katerih je razvidno, da se je virus Citrus tristeza (evropski sevi) močno razširil v regiji Algarve, kjer njegovo izkoreninjenje ni več mogoče, in zahtevala umik statusa varovanega območja za ta del svojega ozemlja. Regija Algarve se torej ne sme več priznavati kot varovano območje glede navedenega škodljivega organizma.
            
         
               (7)
            
            
               Uredbo (ES) št. 690/2008 bi bilo zato treba ustrezno spremeniti.
            
         
               (8)
            
            
               Sedanje priznanje nekaterih teh varovanih območij se izteče 31. marca 2012. Zato bi bilo treba to uredbo uporabljati od 1. aprila 2012, da se omogoči neprekinjeno priznavanje vseh varovanih območij.
            
         
               (9)
            
            
               Ukrepi, predvideni s to uredbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 690/2008 se spremeni:
   
               1.
            
            
               točka 2 naslova (b) se spremeni:
               
                           (a)
                        
                        
                           v drugem stolpcu se v prvi alinei besede „Španija (razen avtonomne pokrajine Castilla y León)“ nadomestijo s „Španija (razen avtonomnih pokrajin Castilla y León in Extremadura)“;
                        
                     
                           (b)
                        
                        
                           v drugem stolpcu se druga alinea nadomesti z naslednjim:
                           
                                       „—
                                    
                                    
                                       in do 31. marca 2014 Irska, Italija (Apúlia, Emilia-Romagna (pokrajini Parma in Piacenza), Lombardija (razen pokrajine Mantua), Benečija (razen pokrajin Rovigo in Benetke, občin Castelbaldo, Barbona, Piacenza d’Adige, Vescovana, S. Urbano, Boara Pisani in Masi v pokrajini Padova ter območja južno od avtoceste A4 v pokrajini Verona)), Litva, Slovenija (razen gorenjske, koroške, mariborske in notranjske regije), Slovaška (razen občin Blahová, Horné Mýto in Okoč (okrožje Dunajská Streda), Hronovce in Hronské Kľačany (okrožje Levice), Dvory nad Žitavou (okrožje Nové Zámky), Málinec (okrožje Poltár), Hrhov (okrožje Rožňav), Veľké Ripňany (okrožje Topoľčany), Kazimír, Luhyňa, Malý Horeš, Svätuše in Zatín (okrožje Trebišov))“;
                                    
                                 
                     
         
               2.
            
            
               v drugem stolpcu točke 3 naslova (d) se besede „Portugalska (razen Madeire)“ nadomestijo s „Portugalska (razen Algarva in Madeire)“.
            
         Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. aprila 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. aprila 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 169, 10.7.2000, str. 1.
   
      (2)  UL L 193, 22.7.2008, str. 1.